Μουσείο Φυσικής Ιστορίας Σιάτιστας Χωρικός Μουσειολογικός Προγραμματισμός και Σχεδιασμός
Creators: name: Καλογερόπουλος, Ηρακλής Νικολάου
Publisher: name: Aristotle University of Thessaloniki
Year: 2014
Subjects: φυσική ιστορία
απολιθώματα
Σιάτιστα
natural history
fossils
Siatista

description: Αντικείμενο της παρούσας μεταπτυχιακής εργασίας αποτελεί ο αρχιτεκτονικός σχεδιασμός του Μουσείου Φυσικής Ιστορίας Σιάτιστας στο ιστορικό διατηρητέο μνημείο Τραμπάτζειο Γυμνάσιο. Το Τραμπάτζειο Γυμνάσιο Σιάτιστας κατασκευάστηκε το 1889 και αποτέλεσε από την αρχή της δημιουργίας του μέχρι και σήμερα τοπόσημο για την πόλη, τόσο για την αρχιτεκτονική του, όσο και για τη σημασία του στην διάδοση του ελληνικού πνεύματος κατά τελευταία χρόνια της οθωμανικής αυτοκρατορίας. Από τα πρώτα χρόνια της λειτουργίας του, το σχολείο φιλοξένησε ένα μεγάλο αριθμό παλαιοντολογικών ευρημάτων από την ευρύτερη περιοχή της Σιάτιστας. Το 1989 δημιουργήθηκε εντός το σχολείου το βοτανικό μουσείο το οποίο διαθέτει φυτά από την περιοχή του όρους Μπούρινου. Το Δεκέμβριο του 2013 δωρίθηκε στο δήμο Βοΐου, για την υπάρχουσα παλαιοντολογική συλλογή, ένας μεγάλος αριθμός ασπόνδυλων απολιθωμάτων από την περιοχή της Δαμασκηνιάς Βοΐου. Οι τρεις αυτές συλλογές περιέχουν αντικείμενα φυσικής ιστορίας διαφορετικών γεωλογικών περιόδων, τα οποία μαρτυρούν τα περιβάλλοντα της περιοχής, από εκατομμύρια χρόνια πριν έως σήμερα. Η Δυτική Μακεδονία είναι ένας τόπος, πλούσιος σε παλαιοντολογικά ευρήματα. Η παρούσα μελέτη, που αποτελεί το χωρικό μουσειολογικό σχεδιασμό της μόνιμης έκθεσης σύμφωνα με το νοηματικό μουσειολογικό σχεδιασμό που εκπονήθηκε από την κ. Ελένη Κοτίτσα, επιχειρεί να εντοπίσει και να παρουσιάσει τη σχέση ανάμεσα σε ένα ιστορικό διατηρητέο μνημείο και σε έναν εκθεσιακό σχεδιασμό με νοήματα που αφορούν το φυσικό κόσμο. Με άλλα λόγια, εστιάζει στο πώς μέσα σε ένα κτίριο σε μια συγκεκριμένη χρονική στιγμή παρουσιάζεται η ιστορία εκατομμυρίων ετών. Ως σχολείο το κτίριο αποτελεί έναν χώρο ερμηνείας και κατανόησης του κόσμου, στοιχείο το οποίο στάθηκε σημαντικός παράγοντας στη διαμόρφωση του νοηματικού και του αρχιτεκτονικού χειρισμού. Ο αρχιτεκτονικός σχεδιασμός κινήθηκε σε δύο επίπεδα: από τη μία πλευρά υπάρχει το κτίριο ως χώρος ερμηνείας και διάδοσης της γνώσης και από την άλλη πλευρά η φυσική ιστορία η οποία διαπερνά το κτίριο ως ένα στοιχείο πολύ μεγαλύτερης κλίμακας. Με αυτόν τον τρόπο ο επισκέπτης αντιλαμβάνεται πάντα το ιστορικό μνημείο, ενώ παράλληλα περιηγείται σε μια έκθεση που παρουσιάζει νοήματα πέρα από αυτό. Εν τέλει, ο σχεδιασμός της έκθεσης δίνει ταυτότητα στο μουσείο, αναδεικνύει το ιστορικό μνημείο και παρουσιάζει με βιωματικό τρόπο τα διαφορετικά περιβάλλοντα που υπήρξαν στην περιοχή.
description: The aim of this master’s thesis is to show the architectural design of the Natural History Museum of Siatista, which is found in the historical, well maintained building “Trabatzio High School”. The “Trabatzio High School” was built in 1889 and it’s a landmark for the city, well known not only for its architectural design but also for its propagation of the Greek spirit, particularly in the later years of the Ottoman occupation. From its commencement, the school has housed a large number of paleontological findings found in the region of Siatista. In 1989 the Botanical museum was also displayed in the school, which consists of plants from the area of mt Bourinos. In December 2013, a collection of invertebrate fossils, found in the area of Damaskinia Voiou, was donated to the municipality of Voio. This collection is also housed in the historical school, ever since. These three collections, of natural history, from different geological periods reveal the existence of life millions of years ago in the region. Western Macedonia is a region, rich in paleontological findings. This study consists of museological architectural design of a permanent exhibition, based on the theoretical design by Mrs Eleni Kotitsa, which tries to focus and show the relationship between the well maintained historical building and the exhibition design, which presents meanings concerning the world of nature. In other words, it focuses on how a building (at a specific moment in time) presents millions of years of history.The school building is a place of interpretation and understanding of the world which is also a basic factor in the development of the museological concept. The architectural design develops into two levels; the first level is the building itself, which provides the understanding and spreading of knowledge and the second level is natural history, which penetrates the building as an element of larger scale. Thus, the visitor can visit the exhibition while not forgetting the importance of the historical building. Finally, the design of the exhibition gives identity to the museum, gives limelight to the historical building and it shows, in a viable way, the existence of different forms of life found in the region.
description: Σε συνεργασία με το Παιδαγωγικό Τμήμα Δημοτικής Εκπαίδευσης (Πανεπιστήμιο Δυτικής Μακεδονίας)